Berlingske Tidende, 1830-03-05
Paris, den 18de Februar. For fem Aar siden stiftedes i Strasborg et Selskab, hvis ædle Hensigt er, at forbedre unge Fangers Moralitet, ligesom og, efterat de ere frigivne, at sørge for deres Underholdning. indtil de, ved Selskabets virksomme Omhu, kunne anbringes til en Syssel, hvorved de sættes i Stand til ærligen at erhverve det daglige Brød. Dette Samfund, med de agtværdigste Mænd i Spidsen, kan med Føje anbefales som et Mynster for deslig Indretninger; dets Menneskeheden i saa høi Grad interesserende Øjemeed giør Fordring paa særdeles Opmærksomhed. Omtrent den samme Idee, nemlig den, at føre saadanne unge Mennesker, hvis Opdragelse blev forsømt, til en retskaffen og nyttig Leveviis, har viist sig som højst velgjørende ved den alt for tidligen hedengangne Menneskevens Falks Jnstitut i Weimar; -men et Samfund af Privatmænd, som har til Øjemeed, at undervise og forbedre unge Mennesker, der allerede have været berøvede Friheden, have været domfældte, lidt Lovens Straf, ere i en ung Alder blevne indspærrede i Selskab med de ryggesløse Forbrydere, med Menneskehedens Afskum, (en sørgelig Følge af Fængslernes høist mangelfulde Indretning næsten i alle Lande, uden i de forenede nordamericanske Fristater) og ofte som Fordærvede forlade et Fængsel, i hvilket de traadte ind maaskee som blot Letsindige og Forledte, - et saadant Samfund findes visseligen i faa Byer, og neppe nogetsteds saa fuldkommen organiseret som i Strasborg. Selskabet drager ei alene Omsorg for de unge Forbrydere, efterat de ere blevne frigivne; selv medens de sidde i Fængsel, henvender det sin Opmærksomhed paa dem, for at lære deres gode og onde Tilbøieligheder at kjende. Det fortjener, at bemærkes, at vedkommende Autoriteter, til deres sande Hæder, kraftigen og utrætteligen understytter Selskabets Bestræbelser. Saasnart Straffetiden er udløben, vorde de uge Forbrydere, som dertil findes værdige, adopterede af Selskabet; men man behandler dem efter den større eller ringere Grad af deres moralske Forbedring; de, der ønske at lære et Haandværk, sættes hos en Mester; hver Søndag erholde de moralsk og religiøs Underviisning af en Lærer, som Selskabet dertil har antaget. Jfølge dette hæderværdige Samfunds Beretning for Aaret 1829, som nyelig er udkommen, havde det adopteret 22 Ynglinger, der efter at have lidt lovlig Straf, bleve satte paa fri Fod; af disse ere 10 emanciperede; een har gjort sig skyldig i gientagen Forbrydelse. - Selskabet holder eengang om Aaret Generalforsamling; imidlertid er Omsorgen for det Specielle overdraget til en Commission. For at vorde Medlem af dette Selskab behøves hverken Titel eller Embede. En reen Villie og christelig Menneskekjerlighed er Alt, hvad dertil fordres. Man subscriberer for en vis Sum om Aaret, og for 5 Franes har ethvert Medlem Stemmerettighed. - Visselig, er saadan Crobring for Menneskeheden er meer værd end de blodige Laurbær, der vindes paa Valpladsen, Quotidienne melder fra Madrid, at det Rygte, at Paven ved en Bulle har bevilget den spanske Regjering, at bortsælge den sjette Deel af Clerisiets Godser, er aldeles ugrundet. Journal de Commerce tilføjer, at dette Rygte var sat i Omløb af nogle Speculanter, for at faae de spanske Vales til at stige. Saasnart det med Vished erfaredes, at hiin Bulle var en Opdigtelse, faldt disse betydeligen.